Шомылу маусымы басталғалы суда 72 төтенше жағдай тіркелген
"Шомылу маусымы басталғалы суда 72 төтенше жағдай тіркелген" | "https://abai.kz/post/56100"
TITLE: Шомылу маусымы басталғалы суда 72 төтенше жағдай тіркелген
URL: https://abai.kz/post/56100
META: "Шомылу маусымы басталғалы суда 72 төтенше жағдай тіркелген" | "https://abai.kz/post/56100"
DATE: 20.07.2017
AUTHOR(s): А. Оралбекова
TOTAL WORDS: 204
TEXT: Шомылу маусымы басталғалы суда 72 төтенше жағдай тіркеліп, оның 111 адам зардап шегіп, 83 адам құтқарылды. Осы жайлы Алматы облысының өңірлік коммуникациялар қызметі алаңында  Ішкі істер министрлігінің облыстық төтенше жағдай департаменті баспасөз-конференциясын өткізді, - деп хабарлайды Abai.kz ақпараттық порталы Алматы облысының өңірлік коммуникациялар қызметіне сілтеме жасап. «Судағы төтенше жағдайлардың басты себептері, азаматтардың су айдындарында құтқарушылармен бақыланбайтын жерлерде демалуларынан, мас күйінде шомылуы, судағы қауіпсіздік ережесін сақтамау, суда балаларды үлкендердің қараусыз қалдыруынан және басқа да себептердің туындауы мүмкін», - деді Ішкі істер министрлігінің Алматы облысы бойынша төтенше жағдай департаментінің басшысы Байсариев Дарынбек. Суда адамдардың өлімі мен қайғылы жағдайларды болдырмау мақсатында жасақпен су қоймаларындағы төтенше жағдайдың алдын алу профилактикалық жұмыстары жүргізілуде. Атап айтсақ, облыс бойынша «Шомылуға тиым салынады» белгісі бар 200 тиым салу белгілері орнатылды, судағы демалыс орындарында 5 медициналық пунктер құрылды, жергілікті полиция қызметімен бірлесе 70 рейдтік шаралар жүргізіліп жатыр. Судағы апаттан қорғанудың ең сенімді жолы - суда шомылу ережелері мен қауіпсіздік шараларын қатаң сақтау болып табылады. Оқыс жағдайларға келер болсақ облыс аумағында 2017 жылдың 17 шілдесіне облыстың су қоймаларында 81 төтенше жағдайлар тіркеліп, онда 136 адам зардап шекті. Батып кеткен адам саны 36, оның 11-і балалар, жедел-құтқару жасағымен 100 адам құтқарылды. Бұл жағжайлардың көбісі шомылуға тыйым салынған жерлерге азаматтардың салғырт қарауынан туындайды. А. Оралбекова Abai.kz
